Πέτερ Γιέλε

Ο Πέτερ Γιέλε είναι ποδοσφαιριστής από το Λίχτενσταϊν γεννημένος στις 22 Ιανουαρίου 1982 στο Σάαν του Λίχτενσταϊν και σήμερα αγωνίζεται στην Βαντούζ.

 Καριέρα 

Ο Γιέλε ξεκίνησε την καριέρα του από τις ακαδημίες της Σάαν. Το 1998 προάχθηκε στην πρώτη ομάδα. Έμεινε στην ομάδα της πόλης του για 2 χρόνια. Το 2000 υπέγραψε συμβόλαιο με την ελβετική Γκρασχόπερς. Το ντεμπούτο του έγινε με τον καλύτερο τρόπο: στα τελευταία λεπτά ενός αγώνα, ο βασικός τερματοφύλακας Στέφαν Χούμπερ είδε την κόκκινη κάρτα μετά από ανατροπή αντιπάλου εντός περιοχής και ο Γιέλε, που τον αντικατέστησε, απέκρουσε το πέναλτι. Παρέμεινε στην ομάδα για 6 σεζόν, ενώ αγωνίστηκε σε 44 αγώνες με τη φανέλα της.

Το 2006 πήγε στην πορτογαλική Μποαβίστα. Έκανε καλές εμφανίσεις (24), αλλά ο ομάδα υποβιβάστηκε εξαιτίας ενός σκανδάλου. Έτσι ο Γιέλε υπέγραψε μονοετές συμβόλαιο στη Τουρ, που τότε έπαιζε στη Λιγκ 2. Αγωνίστηκε σε 23 ματς.

Το 2009 επέστρεψε στην πατρίδα του, μετά την ανακοίνωσή του από τη Βαντούζ. Στις 18 Φεβρουαρίου 2013 πήγε σαν δανεικός στην Λουκέρνη με προοπτικές υπογραφής ολοκληρωμένου συμβολαίου. Όμως ένας τραυματισμός ακύρωσε τα σχέδια.

 Εθνική Ομάδα 

Το ντεμπούτο με την Εθνική Λίχτενσταϊν πραγματοποιήθηκε στις 14 Οκτωβρίου 1998 σε ηλικία μόλις 16 ετών σε ένα φιλικό με την εθνική Αζερμπαϊτζάν. Από τότε μέχρι σήμερα είναι βασικός στην ενδεκάδα.

 Εξωτερικοί σύνδεσμοι 

 Ο Γιέλε
 Ο Γιέλε στις εθνικές ομάδες
 Ο Γιέλε στην επίσημη ιστοσελίδα της Βαντούζ

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Λίχτενσταϊν
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές ΦΚ Βαντούζ
Κατηγορία:Ποδοσφαιριστές ΦΚ Λουκέρνη
Κατηγορία:Ποδοσφαιριστές ΦΚ Σάαν
Κατηγορία:Ποδοσφαιριστές Πριμέιρα Λίγκα
Κατηγορία:FIFA Century Club